als_Latn dik_Latn ron_Latn
Gëzim Myshketa, sukses me “Carmen Tour” në Kore
Qindra artdashës në rresht për të marrë autografe. Mbrëmjen e së martës u mbyll me shfaqjen e fundit në qytetin Busan turi i operës “Carmen” të G.Bizet në Korenë e Jugut.
Shfaqja, e cila ditët e shkuara u shfaq në kryeqytetin Seoul në datat 1 dhe 2 dhjetor, u prit me mjaft duartrokitje nga “melomanët” e Operës. Në kastin internacional figuronin përveç baritonit shqiptar në rolin e Toreros, mezosopranoja serbe, Sanja Anastasia; tenori uruguaian Gaston Rivero, soprano Moldave Tatiana Lisniç etj.
Drejtimi muzikor i veprës i ishte besuar dirigjentit Andrea Molino, ndërsa regjia nga Mario de Carlo. Në hollin e auditorit gjigant të “Busan Exposition & Conference Center” mbi 200 spektatorë kishin rezervuar dhe mbanin radhë për të përshëndetur dhe marrë një autograf a fotografi me artistët.
(Gazeta Shqiptare)
als_Latn als_Latn als_Latn als_Latn als_Latn